ఉపేంద్ర యాదవ్ (క్రికెటర్)

ఉపేంద్ర దివాన్‌సింగ్ యాదవ్ (జననం 1996, అక్టోబరు 8) రైల్వేస్ తరపున ఆడే భారతీయ ఫస్ట్-క్లాస్ క్రికెటర్.

అతను 2016, నవంబరు 29న 2016–17 రంజీ ట్రోఫీలో ఉత్తరప్రదేశ్ తరపున తన ఫస్ట్-క్లాస్ అరంగేట్రం చేసాడు. అతను 2018, ఫిబ్రవరి 5న 2017–18 విజయ్ హజారే ట్రోఫీలో ఉత్తరప్రదేశ్ తరపున లిస్ట్ A అరంగేట్రం చేసాడు. 2023 ఇండియన్ ప్రీమియర్ లీగ్ వేలంలో సన్‌రైజర్స్ హైదరాబాద్ అతన్ని రూ. 25 లక్షలకు కొనుగోలు చేసింది.

 తొలినాళ్ళ, వ్యక్తిగత జీవితం 
ఉపేంద్ర యాదవ్ ఉత్తరప్రదేశ్ పోలీసు రిటైర్డ్ సబ్-ఇన్స్పెక్టర్ దేవాన్ సింగ్ యాదవ్ చిన్న కుమారుడు, ఉత్తరప్రదేశ్ లోని కాన్పూర్ లో పెరిగాడు.

12 సంవత్సరాల వయస్సులో, ఉపేంద్ర యాదవ్ కాన్పూర్ సౌత్ గ్రౌండ్‌లో SNSingh ఆధ్వర్యంలో రెండు సంవత్సరాలు శిక్షణ పొందాడు. 14 సంవత్సరాల వయస్సులో, ఉత్తర ప్రదేశ్ మాజీ కెప్టెన్ శశికాంత్ ఖండేకర్ వద్ద శిక్షణ పొందేందుకు కమలా క్రికెట్ అకాడమీకి వెళ్లాడు.

అతని అన్నయ్య వరుణ్ యాదవ్ అతని శిక్షణ అవసరాలన్నింటినీ చూసుకున్నాడు. అతని బాల్య సంవత్సరాల్లో అతనికి మార్గనిర్దేశం చేశాడు. ఉపేంద్ర యాదవ్ అతని గురించి ఇలా అంటాడు: "నా సోదరుడు నా కోసం క్రికెటర్ కావాలనే తన కలను వదులుకున్నాడు. ఉదయం 6 గంటల నుండి సాయంత్రం వరకు, అతను నా చుట్టూ ఉండేవాడు - నాకు మార్గనిర్దేశం చేసేవాడు. నా ఆటపై దృష్టి పెట్టడానికి అవసరమైన అన్ని విషయాలను చూసుకునేవాడు" 

ఉపేంద్ర యాదవ్ సైన్స్ లో పట్టభద్రుడయ్యాడు. నార్త్ ఈస్టర్న్ రైల్వే లక్నో డివిజన్ ఇంజనీరింగ్ విభాగంలో జూనియర్ క్లర్క్ గా ఇండియన్ రైల్వేస్ లో పనిచేస్తున్నాడు.

 మూలాలు 

 బాహ్య లింకులు 


వర్గం:వికెట్ కీపర్లు
వర్గం:ఉత్తర ప్రదేశ్ క్రికెట్ క్రీడాకారులు
వర్గం:రైల్వేస్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1996 జననాలు